གས་མང་འཕྲད༔ རྗེ་ཇོ་བོའི་གསེར་ཞལ་སྨོན་ལམ་ཐེབ༔ ཕ་གསང་
བའི་བདག་པོ་དངོས་དང་མཇལ༔ བུས་སྨོན་ལམ་གང་བཏབ་དེ་ནས་འགྲུབ༔ གནས་གངས་ཅན་ཡོངས་ལ་ཚོགས་སྨོན་འབྲེལ༔ རྫས་ས་གཏེར་མང་པོའི་གཏད་རྒྱ་སད༔ དུས་སྙིགས་མ་བཟློག་པའི་ཐབས་མང་རྙེད༔ འཕྲལ་རྐྱེན་བསལ་སྒྲོལ་མ་བསམ་ལྷུན་དང༔ ལྷ་བསང་གསོལ་དགྲ་མནན་འཁྲུགས་བསྐང་འབད༔ སྐྱབས་ལེའུ་བདུན་དང་ཚིག་བདུན་མ༔ དུས་རྒྱུན་དུ་མི་ཆག་འབད་པར་རིགས༔ དེས་བདེ་སྐྱིད་བཀྲ་ཤིས་
དཔལ་དང་འབྱོར༔ ཚེ་འདི་ཕྱིའི་འགྲོ་དོན་མཐའ་རྒྱས་འོང༔ ཐབས་འདི་ལ་ཤིན་ཏུ་མ་བརྩོན་ན༔ བདུད་
དམ་སྲིའི་འཚེ་བ་རླུང་ལྟར་རྒྱུ༔ དབང་མི་འཆོར་པ་ཡི་ཐབས་ལ་བརྩོན༔ ལས་འདི་ལ་འཇུག་ཚེ་ཤིན་ཏུ་གསང༔ ལས་བྱ་བ་གྲུབ་རྗེས་མི་མངོན་གནད༔ ལམ་བར་ཆད་མེད་པར་བདེ་ལེགས་རྙེད༔ དོན་བསམ་པ་འགྲུབ་པའི་དགེ་མཚན་གྲགས༔ ས་མ་ཡ༔ བརྡ་ཐིམ༔

དེ་ནས་སྦྱོར་བ་དངོས་གཞིའི་རིམ་པར་འཇུག་པ་ནི༔ ཐོག་མར་གནས་སྐྱེད་ཚལ་ཡིད་དུ་
འོང་བ༔ དབེན་ཞིང་དྲོད་བསིལ་སྙོམས༔ ལྗོན་ཤིང་ཆུ་མཚོ་དང་པད་ཚལ་སྨན་ལྗོངས་ཀྱིས་བརྒྱན་པ༔ བྱ་གཅན་རི་དྭགས་སོགས་ལས་ཅ་ཅོའི་སྒྲ་གཞན་མེད་པ༔ མི་མིན་མཁའ་འགྲོའི་འདུ་གླིང་ཐང་དཀར་རྒོད་ཀྱི་བཞུགས་གནས༔ འདུ་བ་ཚོགས་ལ་ཕེབས་ནས༔ དགའ་བཞིའི་དུས་སྟོན་འགྱེད་ས༔ ནམ་ཡང་རིག་པ་དྭངས་ཤིང༔ ཉོན་མོངས་སྐྱོན་དང་བྲལ་ས༔ བསམ་གཏན་ངང་གིས་འཕེལ་ས༔ ཕུན་ཚོགས་ལེགས་པའི་
གནས་མཆོག༔ ཆོས་མཐུན་གྲོགས་དང་འགྲོགས་ནས༔ བསྒྲུབ་པ་ཉམས་ལེན་གཞོལ་དང༔ འདུ་བའི་ནད་
ཀུན་ཞི་ནས༔ ལེགས་པའི་དོན་གཉིས་འགྲུབ་འོང༔ ས་མ་ཡ༔ དཀྱིལ་འཁོར་གཏོར་མ་མཆོད་རྫས་སོགས༔
སྤྲོས་བཅས་སྤྲོས་མེད་གང་བྱས་ཆོག༔ ཉམས་དགའ་བག་ཕེབ་སྤྲོ་བ་བཅས༔ བདེ་བའི་སྟན་ལ་རབ་འཁོད་
ནས༔ སྦྱོར་བ་དངོས་གཞི་བསྔོ་བ་གསུམ༔ དམིགས་བཅས་དམིགས་མེད་ཉིད་ལ་བརྟེན༔ དང་པོ་སྐྱབས་
འགྲོ་སེམས་བསྐྱེད་ནི༔ ན་མོ༔ བདེན་པ་གཉིས་ཀྱི་བསྡུས་པའི་ཆོས༔ སངས་རྒྱས་དཔའ་མོར་སྐྱབས་སུ་མཆི༔ འཁྲུལ་བར་སྤྱོད་པའི་འགྲོ་བ་ཀུན༔ རང་སར་གྲོལ་ཕྱིར་སེམས་བསྐྱེད་དོ༔ ལན་གསུམ༔ ཡན་ལག་བདུན་པ་ནི༔ ཧོ༔ བླ་མ་མཁའ་འགྲོའི་ཚོགས་ལ་ཕྱག་འཚལ་ལོ༔ ཚོགས་དྲུག་ཡུལ་གྱི་འདོད་ཡོན་མཆོད་སྤྲིནའབུལ༔ མ་ཤེས་བག་མེད་ནོར་འཁྲུལ་སོང་བ་བཤགས༔ རླབས་ཆེན་ཚོགས་གཉིས་བསགས་ལ་རྗེས་ཡི་རང༔ རྣམ་གྲོལ་ལམ་བཟང་སྟོན་པའི་ཆོས་འཁོར་བསྐོར༔ འགྲོ་རྣམས་བྱང་ཆུབ་མ་ཐོབ་བར་དུ་བཞུགས༔ དགེ་རྩ་ཅི་མཆིས་མ་གྱུར་དོན་དུ་བསྔོ༔ ཀུན་ཀྱང་བྱང་ཆུབ་ཐོབ་པའི་རྒྱུར་གྱུར་ཅིག༔ ཨོཾ་ཨཱཿཧཱུྃ༔ རིན་ཆེན་ལུས་སེམས་བཀོད་པའི་མཎྜལ་འདི༔ མཁའ་སྤྱོད་ཌཱཀྐིའི་ཚོགས་ལ་འབུལ་བར་བགྱི༔ ཏྲཱཾ་རཏྣ་མཎྜལ་ལ་པཱུ་ཛི་ཏི་ཨཱཿཧཱུྃ༔ བགེགས་བསྐྲད་བསྲུང་འཁོར་ནི༔ ཕཊ༔ ང་བདག་མཚན་མར་འཛིན་པའི་འདྲེ༔ ཡུལ་དང་ཡུལ་ཅན་གཉིས་སུ་བཟུང༔ སྲོག་ལ་འཚེ་བའི་འབྱུང་པོའི་ཚོགས༔ སྟོང་ཆེན་དཔའ་མོའི་མཁའ་རུ་བསྐྲད༔ རྩ་སྔགས་དང༔ སུམྦྷ་ནི༴ སོགས། དྲག་སྔགས་སོགས་དང༔ སརྦ་ལོག་འདྲེན་ན་ཤ་ཡཱ་ཧཱུྃ་ཕཊ༔ ཧཱུྃ༔ རྣལ་འབྱོར་བདག་དང་བསྲུང་བྱ་ཀུན༔ མི་དམིགས་སྟོང་པའི་ར་གུར་ཚུད༔ མི་འཇིགས་ཕྱག་རྒྱ་བཞི་ཡིས་བསྐོར༔ མི་གཡོ་ཏིང་འཛིན་ངང་ལ་གནས༔ མི་འདའ་སྲོག་གི་གཏའ་རུ་བཟུང༔ བྷྲཱུཾ་བཛྲ་རཀྵ་རཀྵ་བྷྲཱུཾ༔ བརྡ་སྒོ་དབྱེ་ཞིང་བརྡ་ཕྱག་འཚལ་བ་ནི༔ ཧོ༔ ཆོས་དབྱིངས་བརྡལ་བ་ཨེ་ཡི་ཀློང༔ རང་རིག་རང་གསལ་འཆར་སྒོ་ཕྱེས༔ དོན་གྱི་རང་རིག་འདུ་འབྲལ་མེད༔ རང་ ཞལ་མཇལ་ཕྱིར་ཕྱག་འཚལ་ལོ༔ བཛྲ་པྲཱ་ཝེ་ཤ་ཡ་ཕཊ༔ ན་མོ་ན་མ་ཧོ༔བྱིན་
དབབ་ནི༔ ཕེཾ༔ རང་སྣང་དོན་གྱི་འོག་མིན་ན༔ བཞུགས་པའི་དཔའ་བོ་རྣལ་འབྱོར་མ༔ མཁའ་འགྲོ་དང་ནི་མཁའ་འགྲོ་མ༔ རྡོ་རྗེ་དབྱིངས་ཀྱི་ཌཱཀྐི་མ༔ འབུམ་ཕྲག་ཡངས་པའི་མཁའ་འགྲོའི་ཚོགས༔ གནས་མཆོག་འདི་རུ་བྱིན་ཕོབ་ཅིག༔ སྒྲུབ་མཆོག་བདག་ལ་དབང་བཞི་བསྐུར༔ ལུས་ངག་ཡིད་གསུམ་བྱིན་གྱིས་རློབས༔ མཆོག་དང་ཐུན་མོང་དངོས་གྲུབ་སྩོལ༔ ཨོཾ་བྷུདྡྷ་ཌཱཀྐི་ནཱི་བཾཿཧཿརིཿནིཿསཿསརྦ་ས་མ་ཡེ་ཨེ་ཨ་ར་ལི་ཧྲིཾ་ཧྲིཾ་ཕེཾ་ཕེཾ༔ མཆོད་རྫས་བྱིན་རླབས་དང་ཏིང་
འཛིན་ལྷ་བསྐྱེད་ནི༔ ཨོཾ་ཨཱཿ་ཧཱུྃ༔ ཀུན་བཟང་སྒྱུ་འཕྲུལ་དྲ་བ་མཆོད་པའི་སྤྲིན༔ ཕྱི་ནང་གསང་གསུམ་རྣམ་དག་བདེན་པའི་རྫས༔ སངས་རྒྱས་དཔའ་མོའི་མི་ཟད་རྒྱན་དུ་སྤེལ༔ ཡེ་ཤེས་མཁའ་འགྲོའི་དཀྱིལ་འཁོར་དགྱེས་པར་བཀོད༔ ཨོཾ་བཛྲ་ཨརྑྷཾ་པ་ཏྱཾ༴ སོགས། ཤབྟའིབར་རཱུ་པ་ཤབྟ༴ སོགས། པྲ་ཏིཙྪ་ཧོ༔ ཨོཾ་མ་ཧཱ་པཉྩ་རཀྟ་བ་ལིང་ཏ་མ་ཧཱ་མཱུ་དྲ་ཛྙཱ་ན་ཨོཾ་ཨཱཿཧཱུྃ༔ཧྲཱིཿཋ༔ ལན་གསུམ་གྱིས་བདག་གནས་ཡོ་བྱད་དང་སྨན་རཀ་གཏོར་གསུམ་ལ་དཀྲུགས་བྲན་བྱེད༔ དེ་ནས་ཕྱི་སྣོད་དག་པ་གཞལ་ཡང་ཁང་དང༔ ནང་བཅུད་དཔའ་བོ་མཁའ་འགྲོའི་རྣམ་རོལ་ཏུ་གསལ་ལ༔ ཨཱཿ རང་བྱུང་རིག་པ་ཀུན་ཏུ་བཟང༔ ཀུན་ཤེས་ཀུན་གསལ་ཀུན་ཏུ་སྣང༔ བརྡལ་ཁྱབ་ཀ་དག་མཉམ་པ་ཉིད༔ རང་བྱུང་རང་ཤར་དཀྱིལ་འཁོར་དབུས༔ རྒྱུ་ཡི་ས་བོན་ཧཱུྃ༔འཕྲོས་པས༔ མཁའ་སྤྱོད་ཞིང་གི་བཀོད་པ་ནི༔ རྟེན་དང་བརྟེན་པ་ལྷུན་གྱིས་གྲུབ༔ ཁ་དོག་ལྔ་ལྡན་གཞལ་མེད་ཁང༔ ཆོས་ཀུན་མ་ལུས་ཐེག་ཀུན་རྫོགས༔ ལྷུན་གྲུབ་བཀོད་པ་སྒྱུ་མའི་འཕྲུལ༔ དངོས་པོར་འཛིན་པ་སྟོང་པར་སྦྱངས༔ དེ་ཡི་ངང་ལས་རང་བྱུང་བ༔ ཐབས་ཤེས་ཉི་མ་བམ་གྱི་སྟེང༔ རང་རིག་སངས་རྒྱས་དཔའ་མོ་མཐིང༔བཞེངས་སྟབས་ཁྲོ་འཛུམ་ཆགས་པའི་ཉམས༔ ཕྱག་གཡས་ཁྲུས་ཀྱི་བུམ་པ་བསྣམས༔ སྒྲིབ་གཉིས་སྦྱོངས་བར་མཚོན་པའི་བརྡ༔ གཡོན་པས་བྷན་ཐོད་བདུད་རྩི་བསྟེན༔ ཉོན་མོངས་ནད་ཀུན་འཇོམས་པའི་བརྡ༔ དྲིལ་གཡེར་དར་དང་རུས་རྒྱན་གསོལ༔ ཕྱིན་དྲུག་དོན་སྟོན་རྫོགས་པའི་བརྡ༔ དབུ་ལ་རིགས་ལྔའི་སངས་རྒྱས་བརྒྱན༔ ཕུང་ལྔ་གནས་སུ་དག་པའི་བརྡ༔ སྙན་གཉིས་གསེར་གྱི་ཀུ་མུད་བཞད༔ ཐབས་ཤེས་འདུ་འབྲལ་མེད་པའི་བརྡ༔ ཐེག་ཀུན་མ་འདྲེས་སྐུ་ལ་རྫོགས༔ ལུང་རྟོགས་གདམས་པའི་སྒོ་འཕར་འབྱེད༔ རིགས་བདག་གུ་རུ་སྨན་པའི་རྒྱལ༔ མཉམ་བཞག་སྐྱིལ་ཀྲུང་སྤྲུལ་སྐུའི་ཆས༔ རིག་འཛིན་དཔའ་བོ་མཁའ་འགྲོས་བསྐོར༔ མཐའ་བསྐོར་རིགས་བཞིའི་མཁའ་འགྲོ་ནི༔ པད་རྐྱང་སྟེང་ན་བཞེངས་སྟབས་འགྱིང༔ ཤར་དུ་རྡོ་རྗེ་མཁའ་འགྲོ་དཀར༔ རྒྱན་དང་ཆ་ལུགས་གཙོ་དང་མཐུན༔ ཉོན་མོངས་གདུང་བའི་ཚ་ཟེར་འཇོམས༔ ཞི་བའི་ལས་ཀུན་ཐོགས་མེད་འགྲུབ༔ ལྷོ་རུ་རིན་ཆེན་མཁའ་འགྲོ་སེར༔ རྒྱན་དང་ཆ་ལུགས་གཙོ་དང་མཐུན༔ ཚེ་བསོད་དཔལ་འབྱོར་ཉམས་རྟོགས་ཀུན༔ ཡར་ངོའི་ཟླ་བ་ལྟར་རྒྱས་འགྱུར༔ ནུབ་ཏུ་དབང་མཛད་བྱུ་རུའི་མདོག༔ རྒྱན་དང་ཆ་ལུགས་གཙོ་དང་མཐུན༔ སྣོད་བཅུད་དཔལ་འབྱོར་ཕྱྭ་གཡང་ཀུན༔ འོད་ཟེར་ལྕགས་ཀྱུས་དབང་དུ་སྡུད༔ བྱང་དུ་དྲག་པོའི་ལས་མཛད་ལྗང༔ ཀརྨ་མཁའ་འགྲོའི་སྐུར་བཞེངས་པ༔ རྒྱན་དང་ཆ་ལུགས་གཙོ་དང་མཐུན༔ མངོན་སྤྱོད་དྲག་པོའི་ལས་ཀུན་མཛད༔ མཚམས་བཞི་ལས་བཞིའི་མཁའ་འགྲོ་མ༔ ཤར་ལྷོ་དཀར་མོ་ཚེ་འཕེལ་མ༔ ནད་གདོན་ཞི་ཞིང་ཚེ་སྟོབས་བསྐྱེད༔ ལུས་ལ་བཀྲག་མདངས་ གཟི་བརྗིད་འབར༔ ལྷོ་ནུབ་རིན་ཆེན་བསམ་འཕེལ་མ༔ རླབས་ཆེན་རྒྱས་པའི་འོད་ཟེར་འཕྲོས༔ ངག་ལ་སྙན་འགྱུར་ནུས་པ་བསྐྱེད༔ ནུབ་བྱང་སྲིད་ལས་རྣམ་རྒྱལ་མ༔ འགུགས་བྱེད་དབང་གི་ལྕགས་ཀྱུ་བསྒྲེང༔ སེམས་ལ་བདེ་སྐྱིད་ཉམས་རྟོགས་སྤེལ༔ བྱང་ཤར་ཕྲིན་ལས་ཀུན་འགྲུབ་མ༔ གདུག་པའི་ལོག་འདྲེན་ཚར་གཅོད་མཛོད༔ ལས་བཞིའི་དངོས་གྲུབ་བདག་ལ་སྩོལ༔དོན་ཀུན་འགྲུབ་པའི་དཔའ་བོ་རྣམས༔ ཡེ་ནས་རང་དང་གཉིས་སུ་མེད༔ དཀྱིལ་འཁོར་མཐའ་སྐྱོང་སྒོ་མ་བཞི༔ རང་རང་ལས་མཐུན་ཕྱག་མཚན་ཐོགས༔ བར་ཆད་བསྲུང་ཞིང་ཕྲིན་ལས་སྒྲུབས༔ ཚེ་གཅིག་སངས་རྒྱས་སྒྲུབ་པའི་གྲོགས༔ ལྷ་མོ་ཁྱེད་ཉིད་སྐྱབས་སུ་བསྟེན༔ དད་གུས་གདུང་བས་འབོད་ལགས་ན༔ བརྩེ་གདུང་མ་ཡིས་བུ་ལྟར་སྐྱོངས༔ ཇི་ལྟར་སྨོན་པ་འགྲུབ་གྱུར་ཅིག༔ དེ་ལྟར་གསལ་བའི་གནས་གསུམ་ལས༔ འོད་འཕྲོས་འོག་མིན་ཆོས་དབྱིངས་དང༔ མཁའ་སྤྱོད་དག་པའི་ཕོ་བྲང་ནས༔ ལས་དང་འཇིག་རྟེན་དམ་ཚིག་དང༔ མཁའ་འགྲོ་ཤུགས་འགྲོ་མ་ཚོགས་རྣམས༔ བར་སྣང་སྤྲིན་ལྟར་གཏིབས་པ་དང༔ མཚོ་ལ་ཁ་ཆར་བབས་པ་བཞིན༔ དད་པའི་ཞིང་འདིར་ས་མ་ཛ༔ སྤྱན་འདྲེན་པ་ནི༔ ཧཱུྃ༔ ཆོས་དབྱིངས་མི་འགྱུར་དོན་གྱི་ཞིང༔ མཁའ་སྤྱོད་བདེ་ཆེན་ཕོ་བྲང་ནས༔ རང་བྱུང་སངས་རྒྱས་དཔའ་མོ་དང༔ འཁོར་ཚོགས་སྤྲུལ་བ་ཡང་སྤྲུལ་རྣམས༔ དད་པས་བསྐུལ་ལོ་གདུང་བས་འབོད༔ སྙན་པའི་དབྱངས་དང་རོལ་མོས་བསུ༔ བསྒྲུབ་པའི་གནས་འདིར་གཤེགས་སུ་གསོལ༔ ཨོཾ་ཨཱཿ ཧཱུྃ་སརྦ་བྷུདྡྷ་ཌཱཀྐི་ནཱི་ཧཿརིཿནིཿསཿཨེ་ཧྱ་ཧི་ས་མ་ཡཱ་ཛ་ཛ༔ བཞུགས་
གསོལ་ཕྱག་མཆོད་ནི༔ མཁའ་སྤྱོད་མཁའ་འགྲོ་མ་ཚོགས་རྣམས༔ རང་རང་ལས་མཐུན་གདན་ལ་བཞུགས༔ དཔའ་མོ་མ་ཚོགས་འཁོར་བཅས་ལ༔ རབ་ཏུ་གུས་པས་ཕྱག་འཚལ་ལོ༔ གང་ཤར་འདོད་ཡོན་མཆོད་པའི་སྤྲིན༔ དབྱིངས་བཞུགས་མཁའ་འགྲོའི་དལ་དུ་འབུལ༔ ས་མ་ཡཱ་ཏིཥྛ་ལྷན༔ ན་མོ་ཧོ༔ སརྦ་པཉྩ་པཱུ་ཛ་ལ་ཁཱ་ཧི༔ བསྟོད་པ་ནི༔ ཧཱུྃ མི་འགྱུར་རང་བྱུང་ལྔ་ལྡན་ཕོ་བྲང་ནས༔ སྒྲིབ་བྲལ་སངས་རྒྱས་དཔའ་མོ་ནམ་མཁའི་མདོག༔ མཚན་དང་དཔེ་བྱད་ཡོན་ཏན་དཔལ་མངའ་བ༔ ཁྲོ་འཛུམ་སྒེག་བཞད་ལྷ་མོའི་སྐུ་ལ་བསྟོད༔ སྙན་པའི་དབྱངས་ཀྱིས་ཐེག་ཆེན་ཆོས་སྒྲ་སྒྲོགས༔ ཟབ་པའི་བཅུད་ཀྱིས་འཁོར་བ་དོང་ནས་སྤྲུགས༔ འགག་མེད་བརྡ་ཡིས་སྔགས་པའི་དུས་སྟོན་འགྱེད༔ ཚད་མེད་གསུང་གིས་ཡོན་ཏན་བརྗོད་ལ་བསྟོད༔ ཡེ་ཤེས་ཐུགས་ཀྱིས་མཁའ་ཁྱབ་འགྲོ་ལ་གཟིགས༔ རྟོགས་པས་བདག་གྲོལ་ཐུགས་རྗེས་འགྲོ་ཀུན་གྲོལ༔ མཚུངས་མེད་འགྲོ་བའི་འདྲེན་མཆོག་བཅོམ་ལྡན་འདས༔ ཡུམ་ཆེན་སངས་རྒྱས་དཔའ་མོའི་ཐུགས་ལ་བསྟོད༔ ཕྱོགས་སྐྱོང་རིགས་བཞི་གར་མཁན་འགྱིང་བག་ལྡན༔ སྒོ་བཞི་བསྟན་སྲུང་བཀའ་སྡོད་ཕོ་ཉའི་ཚོགས༔ བྱང་ཆུབ་སྒྲུབ་པའི་གྲོགས་མཛད་བར་ཆད་སེལ༔ མཐུ་ལྡན་སྲུང་མའི་ཚོགས་ལ་ཕྱག་འཚལ་བསྟོད༔ ཧོ༔ ཡེ་ཤེས་མཁའ་འགྲོའི་ལྷ་ཚོགས་དགོངས་སུ་གསོལ༔བདག་ནི་མ་རིག་བག་མེད་དབང གྱུར་བས༔ ཆོ་ག་ལྷག་ཆད་ནོར་འཁྲུལ་གྱུར་བ་དང༔ བསྐྱེད་རྫོགས་བཟླས་བརྗོད་མ་དག་འཆོལ་བ་ཀུན༔ རྒྱལ་ཡུམ་ཡེ་ཤེས་མཁའ་འགྲོའི་སྤྱན་སྔར་བཤགས༔ ཡིག་བརྒྱ་བཟླ༔ ཨེ་མ་དམ་ཚིག་གཅིག་
པའི་རིག་འཛིན་རྣམས༔ འདི་ཉམས་སུ་བླངས་པས་ཚེ་འདིར་གྲོལ༔ ཞིང་རབ་འབྱམས་མཁའ་འགྲོའི་གྲལ་
དུ་ཕེབ༔ མ་འགྲོ་བའི་དོན་བརྩོན་འགྲུབ་པར་ངེས༔ ས་མ་ཡ༔ མི་འགྱུར་རྡོ་རྗེའི་སྐུ་ཡི་རྒྱ༔ ཡེ་ཤེས་མཚོ་རྒྱལ་ཕྱག་གི་རྒྱ༔ སློབ་དཔོན་པདྨའི་ཐུགས་ཀྱི་རྒྱ༔ མྱུར་མཛད་སྲུང་མའི་ཕྲིན་ལས་རྒྱ༔ ཨེ་བཾ༔ འཛབ་ནི༔ ཧཱུྃ༔སངས་རྒྱས་དཔའ་མོའི་ཐུགས་ཀ་རུ༔ ཀུན་ཏུ་བཟང་མོ་ཚོན་གང་བ༔ཐུགས་ཀློང་ཉི་ཟླ་ཆོས་འབྱུང་དབུས༔ ཧཱུྃ༔ལ་སྔགས་ཀྱིས་གཡོན་དུ་འཁོར༔ འོད་ཟེར་སྣོད་བཅུད་ཀུན་ལ་ཕོག༔ རྒྱལ་བ་མཉེས་ཤིང་གཟི་བྱིན་བསྡུས༔ སྒྲུབ་དང་དཀྱིལ་འཁོར་བྱིན་གྱིས་བརླབས༔ བདག་གི་ལས་ཉོན་བག་ཆགས་སྦྱངས༔སྔགས་སྒྲ་ཆུ་བོའི་རྒྱུན་བཞིན་དུ༔ མ་ཡེངས་ཏིང་འཛིན་ངང་ནས་བཟླ༔ རྩ་སྔགས༔

ཨོཾ་སརྦ་བྷུདྡྷ་ཌཱཀྐི་ནཱི་ཧཱུྃ་སྭཱ་ཧཱ༔ འབུམ་ཕྲག་བཅུ་ཡིས་རྟགས་མཚན་མངོན༔ བསྒྲུབ་པ་ལ༔  ཨོཾ་སརྦ་བྷུདྡྷ་ཌཱཀྐི་ནཱི་ཧཿརིཿནིཿསཿཛྙཱ་ན་དུ་མཱུ་དྲ་ཧཱུྃ་སྭཱ་ཧཱ༔ ལས་སྦྱོར་ལ༔ ཨོཾ་སརྦ་བྷུདྡྷ་ཌཱཀྐི་ནཱི་ཧཿརིཿནིཿསཿཛྙཱ་ན་དུ་མཱུ་དྲ་ཛཿ ཧཱུྃ་བཾ་ཧོ༔ ལོག་འདྲེན་ན་ཤ་ཡཱ་ཧཱུྃ་ཕཊ༔ འབུམ་ཕྲག་ལྔ་ཡིས་ལས་ཀུན་འགྲུབ༔ ཤིན་ཏུ་ཟབ་པའི་མན་ངག་འདི༔ ལག་ཏུ་ལོངས་དང་རྣོ་ནུས་ཆེ༔ ཐེ་ཚོམ་ལོག་ལྟ་ཅན་ལ་གསང༔ སྐལ་ལྡན་སྙིང་གི་གཏའ་རུ་ཆོངས༔ རིག་འཛིན་མ་དང་རལ་གཅིག་མ༔ ཤ་ཟ་ཁ་མོ་ཆེ་ཡིས་སྲུངས༔ ས་མ་ཡ༔ རྒྱ་རྒྱ་རྒྱ༔ ཞེས་པའང་གཞི་ཆེན་ནམ་སྤྲུལ་གྱིས་འདི་
བཞིན་དགོས་ཞེས་ངོར་རོ་བཅུད་ལྡན་པའི་སྦྲང་དཀར་དང་རྟེན་འབྲེལ་ལེགས་པའི་ལྷ་རེག་བཅས་ཆེར་ནན་གྱིས་ཡང་ཡང་བསྐུལ་ངོར། ཁོ་མོ་སྒྱུ་འཕྲུལ་བདེ་བའི་རོལ་རྩལ་ཤེར་དཀར་རྡོ་རྗེ་མཚོ་ཡིས། སྐལ་ངན་དུས་ཀྱི་འཚུབ་མ་བཟློག་པ་དང་། འཕྲལ་རྐྱེན་གསར་འབྱུང་ནད་ཡམས་ཞི་ཕྱིར་དུ། དགོངས་པ་མི་
འགྱུར་དབྱིངས་ཀྱི་གའུ་ནས། རྩལ་སྣང་ཤོག་དྲིལ་གཡུ་ཡི་སྒྲོམ་ལས་ཕྱེས། འདི་ཕྲད་དགེ་བས་འགྲོ་ཀུན་
འཚང་རྒྱའོ༔ ཡིག་མཁན་བྷོ་དྷའི་བནྡྷེ་བདེ་མཆོག་ཐོད་པ་རྩལ་གྱིས་བགྱིས་པའི་ལྷག་ཆད་དང་ནོར་འཁྲུལ་
ཡོད་ཚེ་མ་མཁའ་འགྲོའི་སྤྱན་སྔར་བཤགས་སོ།། དགེའོ།། དགེའོ།། དགེའོ།། སརྦ་མངྒ་ལཾ།